รัฐบาลไทย-ข่าวทำเนียบรัฐบาล-โฆษกรัฐบาลชื่นชมรายงานการสรุปผลงานรัฐบาลในรอบ 90 วันโดยกรมประชาสัมพันธ์ มีความครบถ้วน ทำให้ประชาชนเห็นภาพรวมผลงานของรัฐบาล
วันจันทร์ที่ 18 ธันวาคม 2566
18/12/2566
โฆษกรัฐบาลชื่นชมรายงานการสรุปผลงานรัฐบาลในรอบ 90 วันโดยกรมประชาสัมพันธ์ มีความครบถ้วน ทําให้ประชาชนเห็นภาพรวมผลงานของรัฐบาล
โฆษกรัฐบาลชื่นชมรายงานการสรุปผลงานรัฐบาลในรอบ 90 วันโดยกรมประชาสัมพันธ์ มีความครบถ้วน ทําให้ประชาชนเห็นภาพรวมผลงานของรัฐบาล ย้ําสิ่งที่นายกฯ และรัฐบาลได้ทุ่มเททํา จะเริ่มผลิดอกออกผลตั้งแต่กลางปี 2567
วันนี้ (18 ธ.ค.66) นายชัย วัชรงค์ โฆษกประจําสํานักนายกรัฐมนตรี เผยว่า ตามที่กรมประชาสัมพันธ์ โดยส่วนปฏิบัติการและบริหารข้อมูลข่าวสาร สํานักข่าว ได้รายงานการสรุปผลงานรัฐบาลในรอบ 90 วัน ลดรายจ่าย เพิ่มรายได้ ขยายโอกาส เร่งแก้ไขปัญหาให้ประชาชน นั้น ในนามของรัฐบาลขอชื่นชมการจัดทํารายงานฯ ดังกล่าวที่เป็นการสรุปผลงานของรัฐบาลได้อย่างดี มีความครบถ้วน ทําให้ประชาชนสามารถมองเห็นภาพรวมได้ทั้งหมด ทั้งในส่วนของนโยบาย “ลดรายจ่าย” และนโยบาย “เพิ่มรายได้” ซึ่งในรายงานสรุปผลงานรัฐบาลในรอบ 90 วัน มีหัวข้อสําคัญดังนี้
“ลดรายจ่าย”
1. การลดรายจ่ายด้านพลังงาน และการคมนาคม • ปรับลดราคาค่าไฟฟ้าเหลือ 3.99 บาทต่อหน่วย 3 เดือน ปรับลดราคาน้ํามันดีเซลลง 2.50 บาท/ลิตร ลดราคาน้ํามันเบนซินและแก๊สโซฮอล์ 91 และ 95 ลดภาษีสรรพสามิตน้ํามันเบนซินลง 1 บาทต่อลิตร ตรึงราคาขายปลีกก๊าซหุงต้ม LPG ขนาด 15 กิโลกรัม ไว้ที่ 423 บาทต่อถัง ลดราคารถไฟฟ้าสีม่วงและสีแดง 20 บาท ตลอดสาย
2. ครม. เห็นชอบจ่ายเงินช่วยค่าเก็บเกี่ยว ไร่ละ 1,000 บาท 4.68 ล้านครัวเรือนทั่วประเทศ
3. ช่วยชาวไร่อ้อย ตัดอ้อยสด ลด PM 2.5 120 บาท/ตัน
4. รัฐบาลประกาศเดินหน้า “การแก้ไขปัญหาหนี้นอกระบบ” เป็นวาระแห่งชาติ
5. พักหนี้เกษตรกรที่มีหนี้ไม่เกิน 3 แสนบาท
6. บัตรประชาชนใบเดียวรักษาทุกที่ นําร่อง 4 จังหวัด (แพร่ เพชรบุรี ร้อยเอ็ด และนราธิวาส)
“เพิ่มรายได้”
1. กระตุ้นการท่องเที่ยว วีซ่าฟรีนักท่องเที่ยวจีน/คาซัคสถาน/อินเดีย/ไต้หวัน (ไม่เกิน 30 วัน) รัสเซีย (ไม่เกิน 90 วัน)
2. ขึ้นเงินเดือนข้าราชการ ป.ตรี 18,150 บาท โดยจะปรับขึ้นในอัตรา 10% เป็นระยะเวลา 2 ปี ในปีงบประมาณ 2567 - 2568 การปรับอัตราเงินเดือนแรกบรรจุ ทยอยปรับอัตราเงินเดือนแรกบรรจุตามคุณวุฒิเพิ่มขึ้น (ทุกคุณวุฒิ) ในอัตราร้อยละ 10 ภายใน 2 ปี
3. ผลักดันกระเป๋าเงินดิจิทัล 10,000 บาท โครงการดิจิทัลวอลเล็ต (Digital Wallet) โดยรัฐบาลจะมอบสิทธิการใช้จ่ายเงินจํานวน 10,000 บาท ให้กับประชาชนที่เข้าเงื่อนไข ซึ่งนโยบายดังกล่าวจะส่งผลดีต่อประเทศใน 2 ด้าน คือช่วยกระตุ้นเศรษฐกิจประเทศในระยะสั้นผ่านการบริโภคและการลงทุน และการวางโครงสร้างพื้นฐาน เพื่อนําไปสู่เศรษฐกิจดิจิทัล และ E-Government ซึ่งเป็นการวางและแก้ไขปัญหาเชิงโครงสร้างของประเทศ ในระยะยาว
4. ขยาย OTOP สู่แพลตฟอร์มออนไลน์ สืบทอดภูมิปัญญาท้องถิ่นสร้างคุณค่าและมูลค่าเพิ่มให้สินค้า OTOP
5. One Belt One Road เส้นทางสายไหม
6. ขยายเวลาปิดสถานบริการ นําร่อง 4 จังหวัด กรุงเทพ ภูเก็ต เชียงใหม่ ชลบุรี เป็นการกระตุ้นเศรษฐกิจและการท่องเที่ยว
7. ขยายเวลาการเปิดให้บริการท่าอากาศยานเชียงใหม่ 24 ชั่วโมง ตั้งแต่วันที่ 1 พฤศจิกายน 2566 เป็นต้นไป เพื่อรองรับนักท่องเที่ยว และเที่ยวบินที่จะเดินทางมายังจังหวัดเชียงใหม่ จากเดิมเปิดดําเนินการทําการบิน 18 ชม. หรือตั้งแต่เวลา 06.00 - 24.00 น. และ
8. ส่งเสริมการท่องเที่ยวเมืองรอง
“สิ่งที่นายกรัฐมนตรีและรัฐบาลได้ทุ่มเททําลงไป จะเริ่มผลิดอกออกผลให้เห็นตั้งแต่กลางปี 2567 เป็นต้นไป โดยภาพเศรษฐกิจที่เห็นอยู่ในขณะนี้ เป็นผลพวงของสิ่งที่ได้ถูกกระทําไปเมื่อ 1-2 ปีที่ผ่านมา” โฆษกประจําสํานักนายกรัฐมนตรีย้ํา